Suomen paras olut 2019 on valittu. Parhaan oluen palkinto meni Kuopioon.

Suomen Paras Olut -kilpailu järjestettiin tänä vuonna yhdeksännen kerran. Kilpailun tavoite on nostaa suomalaisten oluiden arvostusta sekä tehdä oluita ja niiden valmistajia tunnetuiksi, kilpailun tiedotteessa kerrotaan.

Kilpailussa arvioidaan vain kotimaisia oluita. Kisassa valitaan Suomen paras olut ja palkitaan tuotteita myös omissa kategorioissaan.

Suomen Paras Olut 2019 on Groteski 3,7 %, Piwo Grodziskie, Iso-Kallan Panimo Oy, tiedotteessa kerrotaan.

Iso-Kallan Panimo on sukumaatilan yhteyteen perustettu kuopiolainen panimo. Se perustettiin vuonna 2013.

– Groteski-olut osallistui kilpailuun sarjassa muut oluet. Piwo Grodziskie on puolalainen, Suomessa hieman tuntemattomampi oluttyyli, jota kutsutaan myös pohjoisen samppanjaksi. Piwo Grodziskie tarkoittaa ”olutta Grodziskin kaupungista”. Tälle oluttyylille on tyypillistä mieto alkoholipitoisuus, ja siinä yhdistyy vehnäoluen raikkaus sekä hento savuisuus, kilpailun tiedotteessa kuvaillaan.

”Erinomainen”

Tuomaristo kehui voittajaolutta raikkaaksi ja mielenkiintoiseksi. Finaalituomariston puheenjohtaja Mariaana Nelimarkan mukaan voittaja oli ylivoimainen.

– Tuomaristo kiitti hieman aliarvostetun ja harvinaisen tyylin esittelemisestä Suomessa. Kansainväliset tuomarit pitivät voittajaolutta tyylilajinsa erinomaisena edustajana, Nelimarkka kertoo.

Kansainvälisten tuomareiden mukaan suomalaisen oluen laatutaso on hyvin korkea, tiedotteessa kerrotaan. Finaalituomariston kansainväliset tuomarit olivat European Beer Consumer Unionin puheenjohtaja Bo L. Jensen, italialainen Beer Sommelier Diego Pompele ja kuuluisa olutasiantuntija ja oluttuomari Tim Webb.

Kilpailun palkinnot jaettiin olutristeilyllä 13. syyskuuta.

Sarjojen palkitut:

Vaalea lager

Rock - An allday, everyday lager 4,7 t%, kansainvälinen vaalea lager, RPS Brewing Oy Märichello 5,2 t%, amerikkalainen lager, Olarin Panimo Oy Mosaic Lager 4,7 t%, amerikkalainen lager, Pyynikin käsityöläispanimo Oy

Pils

Dashing Dora 5,2 t%, tsekkipils, Hopping Brewsters Beer Company Oy Lapland Pilsner 5,2 t%, vaalea tsekkilager, Tornion Panimo Oy Sonnisaari Pils 5,2 t%, saksalainen pils, Sonnisaari panimo Oy

Tumma tai värillinen lager

Bock's Doppelbock 7,5 t%, doppelbock, Bock's Corner Brewery Oy LZ-1 Zeppelin 7,2 t%, doppelbock, Hopping Brewsters Beer Company Oy Pihta India Pale Lager 6,2 t%, kansainvälinen keskitumma lager, Kanavan Panimo

Vaalea tai keskitumma ale (eurooppalainen)

Rakki Forestfinnish Pale Ale 5,5 t%, englantilainen IPA, Panimoyhtiö Hiisi Oy Waahto Brewery Red Ale 5,4 t%, irlantilainen punainen ale, Waahto Brewery Oy Smörre Ruis I.P.A. 5,9 t%, englantilainen IPA, Plevna / Koskipanimo Oy

Amerikkalaistyylinen vaalea ja keskitumma ale

Ankle Slapper Surf Ale 5,2 t%, amerikkalainen pale ale, Fat Lizard Brewing Company Oy Mosaic APA 4,5 t%, amerikkalainen pale ale, Maku Brewing Kouko Barley Wine 10,5 t%, amerikkalainen barley wine, Panimoyhtiö Hiisi Oy

Amerikkalainen IPA

New England IPA 5,5 t%, erikois-IPA - New England IPA, Stadin Panimo Oy Scissors - Indie Pale Ale 5,4 t%, amerikkalainen IPA, RPS Brewing Oy Juiciness 5,5 t%, amerikkalainen IPA, Cool Head Brew

Stout ja portteri

Ikiiurso Bourbon Barrel Aged 12,0 t%, imperial stout, Panimoyhtiö Hiisi Oy Waahto Brewery Kahvi Stout 7,4 t%, irlantilainen extra stout, Waahto Brewery Oy Imperial Stout 10,0 t%, imperial stout, Maku Brewing

Muu tumma ale

Toivo Red Ale 5,5 t%, irlantilainen punainen ale, Kanavan Panimo Lammin Sahti 7,5 t%, sahti, Lammin Sahti Oy Kellariolut nro 1 7,0 t%, belgialainen tumma vahva ale, Teerenpeli Panimo ja Tislaamo Oy

Vehnäolut

Dandelion Dreams Witbier 4,9 t%, witbier, RPS Brewing Oy Vauhtiveikko 5,3 t%, vehnäolut, Teerenpeli Panimo ja Tislaamo Oy Weizen Bock 7,5 t%, vehnäbock, Plevna / Koskipanimo Oy

Marja-, hedelmä- ja hapanoluet

Deep Double Stoned 6,0 t%, hedelmä- ja mausteolut, Cool Head Brew Paljas saari 3,5 t%, gose, Kanavan Panimo Salted Licorice Raspberry Sour 5,0 t%, hedelmä- ja mausteolut, Cool Head Brew

Muut oluet

Groteski 3,7 t%, Piwo Grodziskie, Iso-Kallan Panimo Oy) Funky Luomu 6,5 t%, brettanomyches-olut, Fiskarsin Panimo Prykmestar Savukataja 9,0 t%, erikoisuus, savuolut, Vakka-Suomen Panimo Oy

Suomen Paras Olut -kilpailu on yksi seitsemästä Olutliiton kattojärjestön eli Euroopan Oluenkuluttajien liiton (European Beer Consumer Union) hyväksymästä kilpailusta. Kilpailu on avoin kaikille Suomessa toimivien kaupallisten panimoiden valmistetuille oluille, jotka ovat säännöllisessä anniskelu- tai vähittäismyynnissä.

Lue myös viime vuoden voittajista täältä.

Ilta-Sanomien olutarviot löydät täältä.

Oluiden tiedot ovat panimoiden ilmoittamia.